[{"text_idx": "#000001", "text": "Ketsid on lahutamatud kaaslased nii to\u0308o\u0308l, koolis kui ka vabal ajal. Kuidas aga teha nii, et armastatud jalavarjud na\u0308eksid alati head va\u0308lja ning nende eluiga oleks vo\u0303imalikult pikk?"}, {"text_idx": "#000002", "text": "Sellele ku\u0308simusele on u\u0308ks va\u0308ga loogiline vastus. Kui tahad, et mingi asi na\u0308eks hea va\u0308lja, tuleb selle eest ise hoolt kanda. Ta\u0308pselt sama po\u0303himo\u0303te kehtib ka ketside puhul. O\u0303nneks on erinevad tootjad selle peale mo\u0303elnud ning sina ei pea enam pead murdma, milliste vahenditega oma jalatsite eest hoolt kanda."}, {"text_idx": "#000003", "text": "Jalatsihoolduskomplektid on olemas nii Timebrlandil, Tokol kui ka Vansil. Timberlandi ja Vansi komplektid sisaldavad puhastus- ja kaitsevahendit ning va\u0308rskendavat spreid, Tokol on olemas kaitsevahend ja va\u0308rskendaja. Vahendit valides po\u0308o\u0308ra kindlasti ta\u0308helepanu sellele, millisest materjalist jalatsite jaoks see on mo\u0303eldud."}, {"text_idx": "#000004", "text": "Korralik jalatsihooldus koosneb kolmest etapist \u2013 mustuse eemaldamine, kaitsevahendiga katmine ja va\u0308rskendamine. Ko\u0303ige olulisemat rolli selles kolmikus ma\u0308ngib ketsidelt mustuse eemaldamine, sest kui see ja\u0308a\u0308b tegemata, pole kahest viimasest kasu."}, {"text_idx": "#000005", "text": "Ketsid saavad kandes ikka kokku tolmu, pori ja muu mustusega. Mo\u0303istlik on peale igat kasutamist suurem mustus eemaldada, et see ei imbuks su\u0308gavamale. Pikemat aega puhastamata jalatsite materjal kaotab oma tehnilised omadused ja vastupidavuse ning loomulikult na\u0308evad puhastatud ketsid ka palju paremad va\u0308lja."}, {"text_idx": "#000006", "text": "Enne kui vo\u0303tad ette po\u0303hjalikuma ketsipuhastamise protseduuri, eemalda paelad. Neid vo\u0303id pesta eraldi pesumasinas vo\u0303i sooja vee ja seebiga. Seeja\u0308rel klopi ketse vastamisi, et eemaldada nendelt suurem tolm ja sodi, pa\u0308rast seda puhasta jalatseid pehme harja vo\u0303i lapiga, et eemaldada mustus, mis kloppides maha ei tule. Siis pihusta tossudele puhastusvahendit, et sisseimbunud plekid ko\u0303rvaldada, liigne niiskus pu\u0308hi hiljem a\u0308ra kuiva ra\u0308tikuga."}, {"text_idx": "#000007", "text": "Kui oled ketsid puhtaks saanud, kata need kaitsevahendiga, milleks sobib spetsiaalne spreipudelis vedelik. Kaitsesprei imbub su\u0308gavale jalatsisse, taastab pealismaterjali elastsuse ning kaitseb mustuse ja niiskuse eest. Sprei pihustamine on va\u0308ga lihtne \u2013 hoia pihustit jalatsist va\u0308hemalt 25 cm kaugusel ning pihusta seda nii, et ketsid saaks u\u0308htlaselt kaetud. Parima vo\u0303imaliku kaitse saamiseks peaksid jalatsid peale vahendi kasutamist kuni 24 tundi kuivama."}, {"text_idx": "#000008", "text": "Selleks, et saaksid ketsid taas ta\u0308iesti rahuliku su\u0308damega jalga to\u0303mmata, a\u0308ra unusta jalatsite va\u0308rskendamist. Sellega saad anda oma lemmikutele viimase lihvi. Va\u0308rskendamine ko\u0303rvaldab jalatsitest igasuguse ebameeldiva lo\u0303hna.\nKetse vo\u0303id spreiga va\u0308rskendada peale igat kasutamist, aga enne kui need taas jalga paned veendu, et ketsid on ta\u0308ielikult kuivanud. Niiskete jalatsitega ka\u0308imine loob soodsa pinnase bakterite tekkimiseks ja levimiseks."}, {"text_idx": "#000009", "text": "Ketsidel on sageli valged tallad, mis na\u0308evad efektsed va\u0308lja, kuid valge kipub ka ko\u0303ige kiiremini ma\u0308a\u0308rduma. Timberlandil on olemas spetsiaalne hooldusvahend, mis on mo\u0303eldud va\u0308listaldade puhastamiseks. Sellega saab eemaldada rohu, pori jms plekid. Enne kasutamist loksuta pudelit, kanna vahend aplikaatori abil otse tallale, puhasta tald ringjate liigutustega po\u0303hjalikult ja u\u0308htlaselt, siis pu\u0308hi liigne niiksus pehme lapiga a\u0308ra, ning ongi valmis."}, {"text_idx": "#000010", "text": "NB! Kui ketsid on saanud ma\u0308rjaks, tuleb need alati korralikult kuivatada. Seda ei tohi aga teha radika ja elava tule a\u0308a\u0308res vo\u0303i otsese pa\u0308ikesevalguse ka\u0308es."}, {"text_idx": "#000011", "text": "NB2! Kuigi vahel vo\u0303ib tekkida kiusatus pesta ketse pesumasinas, siis see ei ole mo\u0303istlik. Kuum vesi, pesuvahend ja suur kogus vett kahjustavad jalatseid ning va\u0308hendavad nende vastupidavust ja eluiga."}, {"text_idx": "#000014", "text": "O\u0303igesti valitud treeningjalatsid annavad treeningule lisava\u0308a\u0308rtust ja aitavad kiiremini tulemusi saavutada"}, {"text_idx": "#000016", "text": "Ketsid on juba ammu jo\u0303udnud spordisaalidest ta\u0308navale ja peopo\u0303randatele ning neid kantakse igal pool ja sobitatakse igasuguse riietusega. Kindel on..."}, {"text_idx": "#000018", "text": "Na\u0308dala populaarseimad lood otse sinu postkasti"}, {"text_idx": "#000019", "text": "Sportland Magazine veebiajakiri on elustiili- ja spordiajakiri Eestis. Siit leiate po\u0303nevad persoonilood, kasulikud no\u0303uanded ja parimate toodete soovitused."}]